Haryana Current Affairs in Hindi February 2019 - Haryana Samanya Gyan
Haryana Current Affairs in Hindi February 2019
Current Affairs April 14, 2019 3 Comments
Haryana Current Affairs February 2019 – Haryana Current Affair for HSSC
haryana current affairs in hindi pdf February 2019 – Haryana Current Affair for HSSC
*1 February – 7 February, 2019*
करनाल की बेटी कल्पना चावला की 1 फरवरी 2019 को 16वीं पुण्यतिथि पर हरियाणा सामान्य ज्ञान की टीम की तरफ से श्रद्धांजलि
अंतरिक्ष परी और करनाल की बेटी कल्पना चावला की आज 16 वीं पुण्यतिथि करनाल के टैगोर स्कूल में मनाई गई व स्कूल में पड़ रही दस स्कूली होनहार छात्राओं को 25 -25 हजार रूपये के चेक देकर कल्पना चावला एक्सीलेंस आवार्ड से सम्मानित भी किया।
करनाल की बेटी कल्पना चावला का जन्म 17 मार्च 1962 में करनाल में हुआ था। कल्पना चावला का बचपन का नाम मोंटू था और तीन साल की उम्र में कल्पना नाम रखा गया। 1 फरवरी 2003 को कोलम्बिया स्पेस शेटल वापिसी के वक्त स्पेस शेटल में धरती पर आने से 16 मिनट पहले आग लग जाने के कारण शेटल में सवार कल्पना चावला समेत सभी सात एस्ट्रोनॉट मारे गये थे ।
हरियाणा डीजीपी का अतिरिक्त कार्यभार किसे सोंपा गया है – डॉ. केपी सिंह को
33वें अंतरराष्ट्रीय सूरजकुंड शिल्प मेले का उद्घाटन 1 फरवरी 2019 को हरियाणा के मुख्यमंत्री मनोहर लाल और महाराष्ट्र के मुख्यमंत्री देवेंद्र फडणवीस ने सुबह 11 बजे किया, यह मेला कब से कब तक चलेगा – 1 फरवरी से 17 फरवरी तक सुबह 10:30 से लेकर रात को 10.30 तक
वर्ष 1987 में शुरू हुआ यह मेला हर वर्ष मनाया जाता है। उद्घाटन में केंद्रीय राज्य मंत्री कृष्ण पाल गुर्जर, हरियाणा के पर्यटन एवं शिक्षा मंत्री रामबिलास शर्मा और महाराष्ट्र के पर्यटन व रोजगार मंत्री जयकुमार रावल, हरियाणा के उद्योग मंत्री विपुल गोयल, थाईलैंड के राजदूत चुटीन टार्न गांटा साकदी भी शामिल थे।
सूरजकुंड मेला थीम राज्य – महाराष्ट्र
सूरजकुंड मेला पार्टनर कंट्री – थाईलैंड
पानीपत की तीसरी लड़ाई के मराठा वीरों की याद में हरियाणा सरकार द्वारा पानीपत काला आंब में बनाए जा रहे युद्ध स्मारक के लिए महाराष्ट्र के मुख्यमंत्री श्री देवेंद्र फडऩवीस ने तीन करोड़ रुपये देने की घोषणा की।
मुख्यमंत्री मनोहर लाल ने पानीपत के आठ एकड़ में स्थित काला आंब मराठा युद्ध स्मारक स्थल का विस्तार कर अब 20 एकड़ में करने की घोषणा भी की।
नई दिल्ली के प्रतिष्ठित विज्ञान भवन में आयोजित एक भव्य आयोजन में केन्द्रीय सूक्ष्म्, लघु और मध्य म उद्यम मंत्री गिरिराज सिंह ने हरियाणा के किस सांसद को फिर एक बार ‘श्रेष्ठ सांसद अवार्ड’ से सम्मानित किया गया – कांग्रेस वर्किंग कमेटी के सदस्य और रोहतक से सांसद दीपेन्द्र सिंह हुड्डा को
यह सम्मान उनकी प्रगतिशील सोच और संसद में अपनी सक्रियता के लिए दिया गया। अपने प्रशस्ति पत्र में फेम संस्था ने कहा कि सादगी पसंद दीपेन्द्र हुड्डा ने कभी अपने समर्थकों को निराश नहीं किया है और हमेशा एक सच्चे नेता का धर्म निभाया है। कुछ दिन पहले स्कॉच फाउनडेशन ने दीपेन्द्र को विकास के प्रति उनकी प्रतिबद्धता और आर्थिक उन्नति पर उनकी सोच के लिए सम्मानित किया था।
अंतरिम बजट में हरियाणा में एक अखिल भारतीय आयुर्विज्ञान संस्थान (एम्स) स्थापित करने की घोषणा की गई है, यह देश का कौन-सा एम्स होगा – 22वां
हरियाणा के किस जिले को मिनी क्यूबा के नाम से जाना जाता है – भिवानी
27 जनवरी से एक फरवरी तक राजस्थान के उदयपूर में हुई ऑल इंडिया इंटर यूनिवर्सिटी बूमेन बॉक्सिंग चैंपियनशिप में हरियाणा की किस खिलाडी ने 57 किलोग्राम भारवर्ग में न केवल गोल्ड जीता बल्कि बेस्ट बॉक्सर का खिताब भी जीता – भिवानी की बेटी जैसमिन ने
हरियाणा सरकार ने हरियाणा ग्रंथ अकादमी पंचकूला का निदेशक किसे नियुक्त किया है – चंडीगढ़ निवासी पूजा भाटिया को
हरियाणा की किस बेटी ने 26 जनवरी के दिन पहली बार देश का तिरंगा साउथ अफ्रीका की 19430 फ़ीट ऊंची चोटी किली मंजारों पर फहराया – फतेहाबाद जिले के गांव बनावली की बेटी मनीषा पायल ने
27 व 28 जनवरी को भारत सरकार के शहरी मंत्रालय की क्वालिटी कंट्रोल ऑफ इण्डिया (क्यू.सी.आई.) की टीम के दो दिवसीय हरियाणा दौरे के बाद किस जिले के ओ.डी.एफ. प्लस-प्लस की अधिकारिक घोषणा की – करनाल
हरियाणा साहित्य अकेडमी की निदेशक कुमद बंसल को हरियाणा सरकार ने तुरंत प्रभाव से हटा कर किसे निदेशक और उपाध्यक्ष नियुक्त किया गया है – सोनीपत निवासी पूरणमल गौड को निदेशक व शाहबाद निवासी रंजीत राव को उपाध्यक्ष
हरियाणा के सबसे बड़े दंगल भारत केसरी का आयोजन 21 से 23 मार्च तक होगा, इसका आयोजन कहाँ किया जाएगा – पानीपत के शिवाजी स्टेडियम में
इस दंगल में प्रथम आने वाले पहलवान को 1 करोड़ रुपए का इनाम दिया जाएगा। इसके साथ-साथ दूसरे स्थान पर आने वाले पहलवान को 50 लाख, तीसरे स्थान वाले को 25 लाख और चौथे स्थान वाले को 10 लाख रुपए का नकद इनाम दिया जाएगा।
शिक्षा विभाग प्रदेश में पहली बार स्पोर्ट्स ओलिंपियाड परीक्षा करवाने जा रहा है । जिसकी शुरुआत हरियाणा के शिक्षा मंत्री रामबिलास शर्मा के गृह क्षेत्र महेंद्रगढ़ से की जा रही है।
इस स्पोर्ट्स ओलिंपियाड परीक्षा में आधुनिक ओलंपिक खेल से संबंधित, हरियाणा के अंतरराष्ट्रीय खिलाड़ी, खेल पुरस्कार, भीम अवार्डी हरियाणा, वॉलीवॉल, कबड्डी, एथलेटिक, फुटबॉल, हॉकी, योगा, बॉक्सिंग, तैराकी व जिला महेंद्रगढ़ से संबंधित प्रश्न पूछे जाएंगे।
प्रथम चरण स्कूल स्तर पर विद्यालय मुखिया की देखरेख में 11 से 16 फरवरी तक करवाया जाएगा। स्कूल स्तर के विजेता ब्लॉक लेवल की परीक्षा में भाग ले सकेंगे। दूसरे चरण में ब्लॉक स्तरीय परीक्षा का आयोजन संबंधित बीईओ की देखरेख में 22 फरवरी को होगा।
अगर इस परीक्षा के परिणाम अच्छे सामने आते हैं, तो इस पहल का प्रदेश के अन्य जिलों में भी विस्तार किया जा सकता है। यह परीक्षा तीन चरणों में होगी और इसमें राजकीय वरिष्ठ माध्यमिक विद्यालय व सभी राजकीय उच्च विद्यालय के 9वीं कक्षा से 12 कक्षा तक के छात्र-छात्राएं भेग ले सकेंगे।
जिला स्तर पर प्रथम रहने वालों को 11 हजार, द्वितीय को 7100, तृतीय को 5100 रुपये की नगद राशि ईनाम के तौर पर दी जाएगी।
गुजरात के सूरत में आयोजित जूनियर राष्ट्रीय कुश्ती प्रतियोगिता में हरियाणा के पहलवानों ने 45 पदक जीतकर चैंपियन ट्रॉफी अपने नाम की है।
हरियाणा के पहलवानों ने ग्रीको रोमन इवेंट और लड़कियों के वर्ग के अलावा फ्री स्टाइल इवेंट में ट्रॉफी हासिल की। ग्रीको रोमन इवेंट में हरियाणा के पहलवानों ने 12 पदक और लड़कियों के वर्ग में 17 पदक जीतने के साथ लड़कों के फ्री स्टाइल इवेंट में 16 पदकों पर कब्जा किया।
*8 February – 14 February, 2019*
प्रदेश की कौन-सी बेटी बीएसएफ में हरियाणा की पहली व देश की तीसरी महिला सहायक कमांडेंट बनी हैं – सोनीपत की सौम्या
बुधवार को मध्यप्रदेश के ग्वालियर के टेकनपुर स्थित बीएसएफ अकादमी में आयोजित दीक्षांत समारोह में सौम्या को स्वार्ड आफ ऑनर व बेस्ट इन इंडोर सब्जेक्ट्स के लिए डीजी ट्राफी से बीएसएफ अकादमी के निदेशक यूसी सारंगी द्वारा सम्मानित किया गया। सौम्या ने राष्ट्रीय स्तर पर दूसरा स्थान पाया है। जल्द ही उसे देश की सीमा पर अधिकारी के तौर पर नियुक्ति मिलेगी।
उन्होंने वर्ष 2016 में दीनबंधु छोटूराम विज्ञान एवं प्रौद्योगिकी विश्विद्यालय मुरथल से कंप्यूटर साइंस व इंजीनियरिंग में बीटेक किया है। सौम्या के पिता कुलदीप सिंह को अपनी सेवाओं के लिए राष्ट्रपति पुरस्कार मिला हुआ है और अभी राजकीय वरिष्ठ माध्यमिक विद्यालय भिगान में प्राचार्य के पद पर तैनात हैं। उनकी माता मंजू चौहान भी सोनीपत के एक निजी स्कूल में अध्यापिका हैं।
हरियाणा सरकार द्वारा वर्ष 2018-19 मेंशराब एवं मादक पदार्थों के सेवन की रोकथाम के क्षेत्र में उत्कृष्ट कार्य करने वाली पंचायती राज संस्थाओं, कालेजों एवं लोगों को राज्य पुरस्कार से सम्मानित किया जाएगा। जिसके लिए आगामी 16 फरवरी 2019 तक आवेदन आमंत्रित किए हैं।इसकी इनाम राशी कितनी रखी गयी है – प्रथम पुरस्कार 50,000 रूपए, द्वितीय व तृतीय पुरस्कार 30,000 व 20,000 रूपए
हरियाणा के कृषि और किसान कल्याण मंत्री ओमप्रकाश धनखड़ ने कहा कि इंडिया इंटरनेशनल हार्टिकल्चर मार्केट में 15 से 17 फरवरी तक प्रदेश की चौथी एग्री लीडरशिप समिट का आयोजन किया जाएगा। यह कहाँ आयोजित की जाएगी – इंडिया इंटरनेशनल हार्टिकल्चर मार्केट गन्नौर, सोनीपत
समिट का उद्घाटन 15 फरवरी को केंद्रीय कृषि मंत्री राधामोहन सिंह व इस्पात मंत्री चौधरी बीरेंद्र सिंह करेंगे। वहीं दूसरे दिन केंद्रीय कृषि राज्यमंत्री पुरुषोत्तम रूपाला मुख्य अतिथि होंगे। कार्यक्रम के समापन अवसर पर 17 फरवरी को राष्ट्रपति रामनाथ कोविंद मुख्य अतिथि होंगे व मुख्यमंत्री मनोहर लाल कार्यक्रम की अध्यक्षता करेंगे।
प्रदेश के किसानों व कृषि के विकास के लिए प्रदेश सरकार ने 2015 में गुरुग्राम में पहली एग्रीकल्चर लीडरशिप समिट शुरू की थी। इसके बाद हमने प्रत्येक दो वर्ष में यह समिट आयोजित करने का निर्णय लिया था और वर्ष 2018 में सूरजकुंड फरीदाबाद में दूसरी एग्रीकल्चर समिट का आयोजन किया गया। इसके बाद इसे प्रतिवर्ष करने का निर्णय लिया और 2018 में रोहतक में तीसरी समिट आयोजित की गई जिसमें प्रदेश के 16 लाख किसान परिवारों के एक लाख 60 हजार किसानों ने हिस्सा लिया।
हरियाणा रोडवेज में चालक व परिचालकों की ड्यूटियां ऑनलाइन करने वाला प्रदेश का पहला डिपो कौन-सा होगा – भिवानी डिपो
इसके तहत शुक्रवार को सभी चालकों व परिचालकों की ऑनलाइन ड्यूटियां लगाई हैं। इसके चलते चालक व परिचालक सप्ताह में केवल 48 घंटे ही ड्यूटी करेंगे। सरकार की डिजिटल इंडिया नीति के तहत यह शुरुआत की गई।
देश का सबसे बड़ा राष्ट्रीय कैंसर संस्थान हरियाणा के किस जिले में बन कर तैयार हो गया है – झज्जर के बाढ़सा में
प्रधानमंत्री नरेंद्र मोदी कल कुरुक्षेत्र से इसका विधिवत उद्घाटन करेंगे। एम्स परिसर में आयोजित कार्यक्रम में केंद्रीय स्वास्थ्य मंत्री जेपी नड्डा और कृषि मंत्री ओमप्रकाश धनखड़ मौजूद रहेंगे।
राष्ट्रीय कैंसर संस्थान बाढ़सा में 300 एकड़ भूमि में फैले राष्ट्रीय आयुर्विज्ञान संस्थान पार्ट -2 के एक हिस्से में बनाया गया है। करीब 60 एकड़ में फैले राष्ट्रीय कैंसर संस्थान में हर साल करीब 5 लाख मरीजों के उपचार की व्यवस्था की गई है।
हरियाणा सरकार ने आज तुरंत प्रभाव से हरियाणा आवास विभाग के प्रधान सचिव श्रीकांत वाल्गद को उनके वर्तमान कार्यभार के अलावा हरियाणा सामाजिक न्याय एवं अधिकारिता विभाग का प्रधान सचिव नियुक्त किया है।
श्रीनगर के पुलवामा में आतंकियों से लोहा लेते हुए सैनिक बलजीत सिंह शहीद हो गए। बलजीत सिंह घरौंडा के गांव डिंगर माजरा के रहने वाले थे। वे 50 राष्ट्रीय राईफल में बलजीत हवलदार के पद पर तैनात थे। उनके अतुल्य बलिदान को हरियाणा सामान्य ज्ञान की टीम नमन करती है ।
गुरूग्राम में हरियाणा रेल इंफ्रास्ट्रक्चर डेवलपमेंट कॉर्परेशन के कार्यक्रम में हरियाणा के सीएम मनोहर लाल ने हरियाणा में 130 किलोमीटर लंबे ऑर्बिटल रेल कॉरिडोर प्रोजेक्ट तैयार करने की योजना बनाई हैं, होगा जिसको 14 करोड़ की लागत के साथ 3 साल में पूरा कर लिया जायेगा। यह नया रेल कॉरिडोर कहाँ तैयार किया जाएगा – पलवल से लेकर कंडली तक
हरियाणा सरकार ने पात्र परिवारों को नि:शुल्क गैस कनैक्शन देने के साथ ही एक पुरस्कार योजना शुरू की है। जिसके तहत अगर कोई परिवार जोकि पात्रता के आधार पर गैस कनैक्शन लेने के लिए योग्य है, परन्तु उसे अभी तक गैस कनैक्शन नहीं मिला है, उसे इस योजना के अनुसार नि:शुल्क गैस कनैक्शन के साथ-साथ 100 रुपये का पुरस्कार भी मिलेगा। यह योजना 10 मार्च 2019 तक जारी रहेगी। इसके लिए वह सम्बन्धित उपायुक्त या जिला खाद्य एवं पूर्ति नियंत्रक या गैस एजेंसी से सम्पर्क कर सकते हैं।
पूर्व सैनिकों के कल्याण के लिए प्रदेश भर में एकीकृत परिसर बनाए जाएंगे, जहां पूर्व सैनिकों के कल्याण के लिए एक ही जगह पर सभी प्रकार की सुविधाएं उपलब्ध कराई जाएंगी। जिसके लिए प्रथम चरण में हरियाणा के 6 जिलों में एकीकृत परिसर बनेंगे। हरियाणा में रेवाड़ी व करनाल में दो सैनिक स्कूल हैं और जल्द ही तीसरा सैनिक स्कूल शुरू हो जाएगा।यह तीसरा सैनिक स्कूल कहाँ शुरू किया जाएगा – झज्जर के मातनहेल में
सांसद चरणजीत सिंह रोड़ी ने हरियाणा के 11वें पासपोर्ट कार्यालय का उद्घाटन किया, यह पासपोर्ट कार्यालय कहाँ खोला गया है – सिरसा के मुख्य डाकघर में
कार्यक्रम में बतौर विशिष्ट अतिथि भाजपा के प्रदेश अध्यक्ष सुभाष बराला पहुंचे।
मुंबई में चल रही 24वें एशियन इंटरनेशनल ओपन कराटे चैंपियनशिप प्रतियोगिता में भिवानी की किस बेटी ने गोल्ड मेडल जीत कर तिरंगे का मान बढ़ाया- लतिका ने
इस प्रतियोगिता में 8 देशों के लगभग 7000 खिलाड़ियों ने हिस्सा लिया था। इस प्रतियोगिता में लतिका ने 50 वर्ग भार में ईरान की खिलाड़ी को हरा कर गोल्ड मेडल अपने नाम किया है।
12 फरवरी को प्रधानमंत्री नरेंद्र मोदी कुरुक्षेत्र में आयोजित कार्यक्रम में माता मानसा देवी कॉम्प्लेक्स में 270.50 करोड़ रुपए की लागत से बनने वाले प्रदेश के एकमात्र नेशनल इंस्टीट्यूट ऑफ आयुर्वेद की डिजिटल लिंक के माध्यम से आधारशिला रखेंगे, यह आयुष अस्पताल खान बनेगा – पंचकुला में
Are plz March April ,may ki current provide krvao plz
Plz plz………….
please provide current affir of all months in english also.